paragraph_text: Po njemu je nazvano "Bordino pravilo", približna formula za izračun površine ograničene zakrivljenom linijom. Pored toga otkrio je Bordin krug, kutni instrument koji je radio na istom principu kao i sekstant, gdje su se vrijednosti očitavale na kružnim skalama i s kojim se izbjegavala ekscentricitetska pogreška. Bio je i član oba odbora, koje je Francuska akademija znanosti ovlastila da pripreme uvođenje metričkog sustava. Formulirao je 1770. izborni sustav koji se po njemu naziva Bordin izborni sustav. Njegovo ime nalazi se na popisu 72 znanstvenika ugraviranih na Eifellovom tornju.